బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఫిల్మ్ చాంబర్ దాడి దురదృష్టకరం: సినీ ప్రముఖులు
ఫిల్మ్ చాంబర్ వద్ద మీడియాపై జరిగిన దాడిని ఖండిస్తున్నట్లు సినీ ప్రముఖులు తెలిపారు. భౌతిక దాడులకు తాము పూర్తిగా వ్యతిరేకమని శివాజీ రాజా, తమ్మారెడ్డి భరద్వాజ, జీవితా రాజశేఖర్ అన్నారు.
Samayam Telugu | Updated:
Apr 21, 2018, 06:44PM IST
ఫిల్మ్ చాంబర్ దాడి దురదృష్టకరం: సినీ ప్రముఖులు
ఫిల్మ్ చాంబర్ వద్ద మీడియాపై జరిగిన దాడిని ఖండిస్తున్నట్లు సినీ ప్రముఖులు తెలిపారు. భౌతిక దాడులకు తాము పూర్తిగా వ్యతిరేకమని శివాజీ రాజా, తమ్మారెడ్డి భరద్వాజ, జీవితా రాజశేఖర్ అన్నారు. ఫిల్మ్ చాంబర్ ప్రాంగణంలో దాడి జరగడం దురదృష్టకరమని పేర్కొన్నారు. శనివారం (ఏప్రిల్ 21) సినీ రంగానికి చెందిన పలువురు నిర్మాతలు, నటులు, దర్శకులు అన్నపూర్ణ స్టూడియోలో సమావేశమయ్యారు. తెలుగు ఇండస్ట్రీలో జరుగుతున్న పరిణామాలు, క్యాస్టింగ్ కౌచ్‌పై సుమారు 2 గంటల పాటు చర్చించారు.
అనంతరం కొంత మంది సినీ ప్రముఖులు తెలంగాణ సినిమాటోగ్రఫీ మంత్రి తలసాని శ్రీనివాస్ యాదవ్‌తో భేటీ అయ్యారు. మహిళలు ఆర్థికంగా, లైంగికంగా దోపీడీకి గురి కాకుండా చర్యలు తీసుకోవాలని మంత్రిని కోరారు. అనంతరం కొంత మంది సినీ ప్రముఖులు మీడియాతో మాట్లాడుతూ.. ఫిల్మ్ చాంబర్ ఘటనను ఖండిస్తున్నట్లు తెలిపారు.
తెలుగు ఇండస్ట్రీలో క్యాస్టింగ్ కౌచ్ ఉదంతంపై పోరాడుతున్న నటి శ్రీరెడ్డి.. పవన్ కళ్యాణ్‌పై అనుచిత వ్యాఖ్యలు చేసిన విషయం తెలిసిందే. ఈ చర్చా కార్యక్రమాలను ప్రసారం చేసిన మీడియా ఛానెళ్లపై జనసేన అధినేత, నటుడు పవన్ కళ్యాణ్ మండిపడ్డారు. శుక్రవారం (ఏప్రిల్ 20) ఫిల్మ్ చాంబర్ వద్ద నిరసన వ్యక్తం చేశాడు. ఆయనకు మద్దతుగా అభిమానులు పెద్ద ఎత్తున తరలివచ్చారు.
ఈ క్రమంలో కొంతమంది అభిమానులు ఏబీఎన్ ఆంధ్రజ్యోతి ఓబీ వ్యాన్‌, కారును ధ్వంసం చేశారు. మరికొన్ని మీడియా వాహనాలపై కూడా దాడికి దిగారు. ఈ దాడిని ఖండిస్తూ.. పలు జర్నలిస్టు సంఘాలు నిరసన వ్యక్తం చేశాయి. సోమాజిగూడ ప్రెస్ క్లబ్ వద్ద జర్నలిస్టులు నిరసనకు దిగారు.
మీడియా వాహనాలపై దాడికి పాల్పడ్డ పవన్ అభిమానులను బంజారాహిల్స్‌ పోలీసులు అరెస్ట్ చేశారు. అరెస్టయిన వారిలో అచుకుట్ల భానుప్రసాద్ (ఉప్పల్), సాయి కిరణ్ రెడ్డి (రామంతపూర్), హరికృష్ణ రెడ్డి (చైతన్యపురి), అంబటి గోపి ఫణీంద్ర (కూకట్‌పల్లి), కంటిపూడి రామకృష్ణ (కూకట్‌పల్లి) ఉన్నారు. వీరిని రిమాండ్‌కు తరలించారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.